  Наталья Тетерина Удмуртиысь секыт улон югдуре шедем 3 сюрс 500 пиналъёс театръёсы ӟечлэсьтон возьматонъёсы вуылозы. Со сярысь элькун тӧролэн но кивалтэтлэн пресс-службаез ивортэ. Анай-атйтэк кылем нылпиос, куанер семьяосысь пиналъёс но сӧсыр пиналъёс понна дунтэк Выль ар возьматонъёс элькунысь лулчеберетъя тямыс ужъюртъёсын 19-тӥ толсурысен 8-тӥ толшорозь кыстӥськозы. Ӟечлэсьтон театр возьматонъёс: 24 толсуре Сарапулысь драмая театрын «Неуловимый Фунтик» спектакль; 3-8 толшоре Глазкарысь драмая «Парафраз» театрын «Просто игра» спектакль; 4-тӥ толшоре Удмурт кун филармониын Удмуртиысь 400 ӧлексы пиналъёслы оркестрен «Морозко» выжыкылэз возьматозы; 6-7 толшоре «Молодой человек» театр «Денискины рассказы» спектакль; 8-тӥ толшоре Удмуртиысь операя но балетъя театрын элькунысь 700 сӧсыр пиналъёс «Мороз&Ко» мюзикл учкозы. Со сяна, секыт улон югдуре шедем пиналъёслы дунтэк возьматонъёс Удмуртиысь Кун мунё театрын («Мороз Иванович» спектакль), Драмая ӟуч театрын («Остров сокровищ» спектакль) но Удмурт йӧскалык театрын («Весёлый Роджер» выжыкыл) ортчизы ни. Тодэ вайытом, Выль арлы ӟечлэсьтон ужрад понна элькунысь ваньмыз кун но муниципал театръёс дурбасьтӥзы.  Тегъёс: Ижкар Сарапул Театр Удмуртия Глазкар пиналъёс Мерлык Выльар  